ટૂંકમાં આવી ઘટનાઓ અવારનવાર બનતી હોય છે. ઘરનો પુરુષ પોતાના વહાલસોયાં બાળકો અને પત્નીને મારી નાખીને પોતે પણ મરી જાય. જ્યારે પણ આવો પ્રસંગ બને કે લોકોને પ્રશ્ર્ન થાય કે અરે કેવું સરસ હસતું રમતું કુટુંબ હતું. એવું તે શું થયું કે ઘરના પુરુષે આખું ય કુટુંબ ખતમ કરી નાખ્યું? આવો સવાલ થાય પણ કારણો એવા ગંભીર જડતાં નથી. વળી આવું કરનાર વ્યક્તિએ આ પહેલાં કોઈ ગુનો કર્યો હોતો નથી. એટલે કે તેનું માનસ ગુનેગારનું હોતું નથી પરંતુ, પુરુષ સહજ માનસિકતાને પગલે જ આવું ગોઝારું કામ કરવાનું બને છે.